Victor Moses
Victor Moses (Lagos, 12. prosinca 1990.) je nigerijski nogometaš i bivši reprezentativac koji igra na poziciji krila; trenutno je član londonskog Chelseaja. 

Profesionalnu karijeru započinje u drugoligašu Crystal Palaceu, gdje njegovi nastupi privlače pozornost Wigan Athletica. Godine 2010. prelazi u Wigan i iste godine ostvaruje svoj debi u Premier ligi. Nakon dvije sezone, privukao je pažnju Chelseaja, koji ga je tokom ljeta 2012. i doveo u svoje redove. Unatoč deset golova u prvoj sezoni, Moses je inicijalno slan na posudbe, prvo u Liverpool, a onda u Stoke i West Ham. 

Iako je rođen u Nigeriji, Moses je u omladinskim kategorijama predstavljao Englesku. U Englesku je došao kao tražitelj azila nakon što su njegovi roditelji (otac mu je bio kršćanski pastor) ubijeni u nasilnim nemirima vjerske prirode, koji su zahvatili zemlju u studenom 2002. godine; u vrijeme kada su mu roditelji ubijeni, Moses je na ulici igrao nogomet. Nedugo nakon tragedije, Moses je smješten kod udomitelja u južnom Londonu, gdje je i odrastao. Prije nego je debitirao za seniorsku reprezentaciju, Moses se odlučio predstavljati Nigeriju, s kojom je 2013. godine postao afrički prvak. Za Nigeriju je nastupao i na Svjetskim prvenstvima 2014. i 2018. godine; nakon potonjeg prvenstva se povukao iz reprezentacije.

Nigerijski fudbaleri
Engleski fudbaleri
Fudbaleri ili nogometaši Chelseaja
Fudbaleri ili nogometaši Liverpoola
Fudbaleri ili nogometaši Stoke Cityja
Fudbaleri ili nogometaši West Ham Uniteda